স্টাফ রিপোর্টার ॥ বাহুবলে অজ্ঞাত এক ব্যক্তির লাশ উদ্ধার করেছে পুলিশ। অপরদিকে একই দিন মাধবপুরে অজ্ঞাত মহিলার লাশ উদ্ধার করা হয়। পুলিশ সূত্রে জানা গেছে, গতকাল শুক্রবার সকালে উপজেলার মিরপুর ইউনিয়নের মহাশয়ের বাজার সড়কের বারআউলিয়া-দত্তপাড়া গ্রামের মধ্যবর্তী ঢাকা-সিলেট রেললাইনের ব্রিজের নিচে এক ব্যক্তির লাশ দেখতে পায় স্থানীয় লোকজন। খবর পেয়ে বেলা সাড়ে ৩টায় শ্রীমঙ্গল রেলওয়ে থানা পুলিশ এসে লাশ উদ্ধার করে মর্গে প্রেরণ করে। বেলা ৪টা এ রিপোর্ট লেখা পর্যন্ত নিহত ব্যক্তির পরিচয় পাওয়া যায়নি। শ্রীমঙ্গল রেলওয়ে থানার এসআই সাইফুজ্জামান জানান, রেললাইনের উপরে তার একটি হাত ও একটি পা পড়ে আছে। তার মুখে আঘাতের চিহৃ দেখা গেছে। তবে এটি হত্যা না রেলেকাটা এখনই বলা যাচ্ছে না। অপরদিকে গতকাল শুক্রবার সকাল ৬টার দিকে ...